Kombinácia liekov augmentin 1g, sulfasalazin, movalis
Dobrý deň, začala som užívať antibiotiká augmentin 1g, dlhodobo užívam lieky na artritídu - sulfasalazin-en 2-0-2 a movalis 0-0-1.Môžem ich kombinovat s danými antibiotikami? Na kašeľ si dávam acc long, no čítala som, že nie sú ok s danymi antibiotikami? ktorý prípravok je vhodný na kašel? Ďakujem.
Dobrý deň.
Ďakujeme za Vašu otázku.
Pri súčasnom podávaní sulfasalazínu spolu s antibiotikami Augmentin sa môže znížiť účinok sulfasalazínu v dôsledku narušenia črevnej mikroflóry a následným znížením miery absorpcie. z tohto dôvodu je obzvlášť nutné podávať probiotiká počas celej liečby antibiotikami a ešte dva týždne po jej skončení.
Pri súbežnom podávaní N-acetylcysteínu (ACC Long) sa pri určitých indikáciách môže zvýšiť tkanivová koncentrácia antibiotík. Z tohto dôvodu je potrebné zachovávať medzi uvedenými liekmi časový rozostup aspoň 2 hodiny.
Prajem pekný zvyšok dňa.
S pozdravom
Mgr. Barbora Bičanovská